**GIMNAZIJA**

**BEČEJ**

**Školska godina 2023/2024**

**Nastavni predmet : RAČUNARSTVO I INFORMATIKA**

**USAGLAŠAVANJE ELEMENATA OCENJIVANJA I KRITERIJUMA PRAĆENJA POSTIGNUĆA UČENIKA U ISHODIMA PROGRAMA UČENJA**

**Predmeti dogovora su** :

*Osnovni principi ocenjivanja, u smislu pravilnika o ocenjivanju učenika, jesu:*

*1) objektivnost u ocenjivanju prema utvrđenim kriterijumima;*

*2) relevantnost ocenjivanja;*

*3) korišćenje raznovrsnih tehnika i metoda ocenjivanja;*

*4) pravičnost u ocenjivanju;*

*5) redovnost i blagovremenost u ocenjivanju;*

*6) ocenjivanje bez diskriminacije i izdvajanja po bilo kom osnovu;*

*7) uvažavanje individualnih razlika, potreba, uzrasta, prethodnih postignuća učenika i trenutnih uslova u kojima se ocenjivanje odvija.*

\* Izvod iz čl. 2 Pravilnika o ocenjivanju učenika u srednjem obrazovanju i vaspitanju:

*Кako bi se omogućila efikasnost učenja, nastavnik se rukovodi sledećim principima pri ocenjivanju:*

*1) pouzdanost: označava usaglašenost ocene sa utvrđenim, javnim i preciznim kriterijumima ocenjivanja;*

*2) valjanost: ocena iskazuje efekte učenja (ostvarenost ishoda, angažovanje i napredovanje učenika);*

*3) raznovrsnost načina ocenjivanja: izbor odgovarajućih i primena različitih metoda i tehnika ocenjivanja kako bi se osigurala valjanost, pouzdanost i objektivnost ocena;*

*4) redovnost i blagovremenost ocenjivanja, obezbeđuje kontinuitet u informisanju učenika o njihovoj efikasnosti u procesu učenja i efekat ocene na dalji proces učenja;*

*5) ocenjivanje bez diskriminacije i izdvajanja po bilo kom osnovu;*

*6) uvažavanje individualnih razlika, obrazovnih potreba, uzrasta, prethodnih postignuća učenika.*

*Primenom principa iz st. 4. i 5. ovog pravilnika, nastavnik obezbeđuje da ocena bude objektivan pokazatelj postignuća učenika.*

Opšti princip : nastavnik – kontinuirano prateći rad i napredovanje učenika – formativnim ocenjivanjem podstiče učenika na dalji razvoj i daje mu odgovoarajuće konkretne preporuke za dalje napredovanje.

Ukoliko se precizno zna КO (nastavnik, učenici sami sebe), КADA, КAКO  i ZAŠTO ocenjuje (radi dijagnostifikovanja obrazovnovaspitnih potreba učenika, radi praćenja ostvarenosti ishoda, radi procene znanja itd.), onda su učenicima kriterijumi vrednovanja jasni, a umeju i da sebi postave ciljeve u učenju i da procene svoj napredak.

Usaglašeni elementi ocenjivanja su :

 - usvojenost nastavnih sadržaja na osnovu programa učenja – ostvarenost ishoda

 - primena usvojenog znanja u rešavanju zadataka na računaru – ostvarenost ishoda

 - aktivnost učenika na času sa poštovanjem kućnog reda kabineta.

Učenik u toku školske godine može dobiti ocene na osnovu :

 - pisanih provera znanja (kratak test, celočasovni test znanja)

 - elektronskih testova ( elektronska provera znanja, na pr.Socrative)

 - usmenog ispitivanja

 - onlajn aktivnosti (gugl aplikacije, gugl učionica)

 - aktivnosti na času – praktični zadaci na računaru

 - domaćih radova – izrada projektnih zadataka.

 Pisane provere znanja, osim petnaestminutnih (kratkih) provera, se najavljuju učenicima prema unapred, kvartalno utvrđenom rasporedu.

Kriterijumi za formalno ocenjivanje testova :

* Učenik koji ostvari bar 90% od ukupnog broja bodova ne može biti ocenjen ocenom manjom od 5.
* Učenik koji ostvari bar 75% od ukupnog broja bodova ne može biti ocenjen ocenom manjom od 4.
* Učenik koji ostvari bar 60% od ukupnog broja bodova ne može biti ocenjen ocenom manjom od 3.
* Učenik koji ostvari bar 25% od ukupnog broja bodova ne može biti ocenjen ocenom manjom od 2.
* Učenik koji ostvari manje od 25% od ukupnog broja bodova može biti ocenjen ocenom 1.

Predsednik stručnog veća

Nača Ferenc

Članovi stručnog veća

Hajdu Timea

Bojan Marjanski

13.09.2023.